Diari Oficial de la Generalitat Valenciana


Sumari del DOGV 4505, del 22-05-2003 (2003/5455)

Edicte de notificació al senyor Francisco Blanco Esteve, de la resolució del recurs d'alçada de data 4-02-03 amb número de referència R-288/02.
-----------------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5455


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Edicte de notificació al senyor Francisco Blanco Esteve, de la resolució del recurs d'alçada de data 4-02-03 amb número de referència R-288/02. [2003/5455]
  
De conformitat amb el que establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar al senyor Francisco Blanco Esteve, c/ de Museros, núm. 12-5é (12077 Castelló), la Resolució del recurs d'alçada dictada pel director general d'Arquitectura i Habitatge amb data 4 de febrer de 2003, i amb el número de referència interna R-288/02.
  
Resolució
  
«Examinat el recurs d'alçada presentat pel senyor José Ferrer Cervero en nom i representació de la comunitat de propietaris situat a Castelló, c de José Cabrera Cerpia núm. 8, contra la resolució del Servici Territorial d'Arquitectura i Habitatge de Castelló, en l'expedient F-68/01.
  
Antecedents de fet
  
Primer
  
Per part del senyor José Ferrer Cervero, en qualitat de president de la comunitat de propietaris de l'immoble de protecció oficial situat a Castelló, c/ de José Barberá Cipriá núm. 6 i 8, es va presentar un escrit de denúncia davant del Servici Territorial d'Arquitectura i Habitatge de Castelló per deficiències constructives, per la qual cosa es va enviar a un pèrit del dit organisme que va emetre el corresponent informe, i s'acordà la incoació d'expedient sancionador contra la promotora Fomento Urbano de Castellón, SA, la constructora Foconsa, i els facultatius de l'obra el senyor Jesús Delgado Correa, el senyor Francisco Blasco Esteve i la senyora Ana Bervell Vera, amb trasllat del corresponent plec de càrrecs.
  
Segon
  
Per part de l'instructor de l'expedient sancionador es va dictar la proposta de resolució en què proposava el lliure sobreseïment de totes les actuacions, perquè els fets denunciats no eren constitutius de cap d'infracció administrativa, ja que estos no es podien qualificar de greus, sense que, per tant, afecten l'habitabilitat o l'edificació dels habitatges.
  
Tercer
  
Per part del cap del Servici Territorial d'Arquitectura i Habitatge es va dictar la resolució en què, una vegada que s'han mantingut els fonaments de dret de la proposta de resolució, va acordar el lliure sobreseïment de totes les actuacions.
  
Quart
  
Contra la dita resolució interposa recurs d'alçada el senyor José Ferrer Cervero en nom i representació de la comunitat de propietaris, amb les al·legacions que consten en este, i que es donen per reproduïdes en nom de la brevetat.
  
Fonaments de dret
  
Primer
  
Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener).
  
Segon
  
El que disposen els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs.
  
Tercer
  
El Servici Territorial d'Arquitectura i Habitatge acorda en la resolució que no procedix integrar les deficiències constructives denunciades dins del concepte de deficiències greus que establix l'article 6.10 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, perquè puga tipificar-se com a infracció.
  
Procedix mantindre este criteri de no gravetat establit en la resolució recorreguda, i es té en compte que la jurisprudència del TS en la interpretació que fa de l'article 1591 del Codi Civil sobre defectes de construcció greus, es referix a aquells que si no s'esmenaren podrien esdevindre en la denominada ruïna funcional de l'immoble, que s'entén com tal aquella que faça témer la pèrdua de l'immoble o el faça inútil per a la finalitat que li és pròpia, així com uns altres vicis que per excedir de les imperfeccions corrents configuren una violació contractual o incidisquen en l'habitabilitat de l'edifici. Així les sentències del TS de 2/3/1994, 7/2/1995, 30/1/1997 i 21/9/1999, entre d'altres.
  
Pel que la resolució del Servici Territorial d'Arquitectura i Habitatge s'ha de confirmar.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor José Ferrer Cervero, en nom i representació de la comunitat de propietaris, contra la resolució del Servici Territorial d'Arquitectura i Habitatge de Castelló, amb data 27 de març de 2002, que queda confirmada.
  
Contra la present resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de Castelló, en el termini de dos mesos, comptadors des del dia següent de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú?.
  
València, 4 de febrer de 2003. El director general d'Arquitectura i Habitatge: José M. García Zarco.